**1. Θέμα:** Η ζωγραφική αφήγηση και ο διάλογός της με άλλες αφηγήσεις

[- Να επισκεφτείτε την Εθνική Πινακοθήκη και να επιλέξετε ένα έργο Έλληνα ζωγράφου της περιόδου 1945 – 2020.](https://collection.emst.gr/projects/cxv%ce%99-%ce%91%cf%86%ce%b9%ce%ad%cf%81%cf%89%ce%bc%ce%b1-%cf%83%cf%84%ce%bf%ce%bd-%ce%9c%cf%80%ce%bf%cf%85%ce%b6%ce%b9%ce%ac%ce%bd%ce%b7/)

- Να αναλύσετε το έργο σύμφωνα με την εικονολογική μέθοδο του Erwin Panofsky (υπάρχει στα έγγραφα): περιγραφή, ερμηνεία, εγγενής σημασία.

- Να διερευνήσετε την διαλεκτική σχέση του έργου με άλλα έργα, μπορείτε να αναφερθείτε σε κινηματογραφικά, λογοτεχνικά ή οποιαδήποτε άλλα έργα παρουσιάζουν εκλεκτικές συγγένειες με το έργο. Αυτό αποτελεί την πρωτοτυπία της εργασίας σας.

- Για την σημασιολογική προσέγγιση του έργου, μπορείτε να χρησιμοποιήσετε κείμενα από βιβλία ή άρθρα. **Επισημαίνω ότι κείμενα από την wikipedia και ανυπόγραφα κείμενα δεν είναι αποδεκτά.** Όταν χρησιμοποιείτε τα λόγια κάποιου συγγραφέα τα βάζετε σε εισαγωγικά. Καλό, βέβαια, είναι να μην γίνεται συχνά αυτό. **Όταν στηρίζεστε στην άποψη ενός συγγραφέα, να αναφέρετε πάντα το όνομά του.** **Μην καταφύγετε σε έτοιμες αναλύσεις** παρά μόνο αν θέλετε να διατυπώσετε την συμφωνία ή την διαφωνία σας με αυτές και αναφέροντας πάντα το όνομα του συγγραφέα.

Το όριο των λέξεων είναι 2500 λέξεις με δυνατή απόκλιση 100 λέξεων.

**2. Μορφή:** Γραμματοσειρά times new roman 12 και διάστημα 1,5. Το αρχείο πρέπει να είναι word και **να έχει το επώνυμο και το όνομά σας στα ελληνικά με μικρά γράμματα.**

**3. Βιβλιογραφία – Υποσημειώσεις / Παραπομπές:** Η βιβλιογραφία καταχωρείται στο τέλος της εργασίας με αλφαβητική σειρά βάσει του επωνύμου του συγγραφέα. Μετά το επώνυμο και το όνομα, γράφουμε την χρονολογία, τον τίτλο, τον τόπο και τον εκδοτικό οίκο. Αν πρόκειται για βιβλίο, ο τίτλος γράφεται με πλάγια γράμματα. Αν πρόκειται για άρθρο σε περιοδικό, τόμο ή εφημερίδα, ο τίτλος του άρθρου γράφεται με όρθια γράμματα σε εισαγωγικά και ο τίτλος του περιοδικού, της εφημερίδας ή του τόμου με πλάγια. Αν το βιβλίο ή το άρθρο είναι μεταφρασμένο, μετά τον τίτλο γράφουμε το ονοματεπώνυμο του μεταφραστή.

Παραδείγματα:

Διαμαντοπούλου Ευαγγελία, 2010, Η διμέτωπη ταυτότητα του Γιαννούλη Χαλεπά, Αθήνα, Ταξιδευτής.

Διαμαντοπούλου Ευαγγελία, 2019, "Η Κοιμωμένη χωρίς μεταφυσική", περ. Το δέντρο, τχ. 12, Αθήνα.

Gombrich Ernst, 1998, Το χρονικό της τέχνης, μτφρ. Λίνα Κάσδαγλη, Αθήνα, Μορφωτικό, Ίδρυμα Εθνικής Τραπέζης.

Στις υποσημειώσεις / παραπομπές γράφουμε το επώνυμο και το όνομα του συγγραφέα, την χρονολογία και **πάντα την σελίδα**: π.χ.: Διαμαντοπούλου Ε., 2012: 130

**4. Ενδεικτική βιβλιογραφία**

* Barthes Roland (1988), *Εικόνα – Μουσική – Κείμενο*, μτφρ. Γ. Βέλτσος, Πλέθρον, Αθήνα.
* Barthes Roland (2007), *Μυθολογίες – Μάθημα,* μτφρ. Καίτη Χατζηδήμου, Κέδρος, Αθήνα.
* Benjamin Walter (2013), *Για την τέχνη,* μτφρ. Αντώνης Οικονόμου, Πλέθρον, Αθήνα.
* Berger John ( 1980), *H εικόνα και το βλέμμα*, μτφρ. Ζ. Κονταράτου, Οδυσσέας, Αθήνα.
* Burke Peter (2003), *Αυτοψία – Οι χρήσεις των εικόνων ως ιστορικών μαρτυριών*, μτφρ. Α.Π.Ανδρέου, Μεταίχμιο, Αθήνα.
* Derrida Jacques (1987), *The truth in painting,* trans. Geoff Bennington and Ian Mc Leod, University of Chicago Press
* Πανόφσκι Έρβιν (1991), Μελέτες εικονολογίας, μτφρ. Α. Παππάς, Νεφέλη, Αθήνα.
* Schapiro Meyer ( 1982), Style, artiste et societe, Gallimard, Paris.
* Εμμανουήλ, Μ. (2013). *Ιστορία της τέχνης από το 1945 σε πέντε ενότητες.* Αθήνα: Εκδόσεις Καπόν.
* Κουνενάκη, Π. (1988). *Νέοι Έλληνες Ρεαλιστές 1971-1973-Η εικαστική και κοινωνική παρέμβαση μιας ομάδας.* Αθήνα: Εξάντας.
* Παπανικολάου, Μ. (2002). *Ιστορία της τέχνης στην Ελλάδα,* 2ος τόμος. Αθήνα: Αδάμ.
* Φουκώ Μισέλ (1986), Οι λέξεις και τα πράγματα, μτφρ. Κ. Παπαγιώργης, Γνώση, Αθήνα.

**5. Καταληκτική ημερομηνία παράδοσης της εργασίας:** 30 Δεκεμβρίου.